| *Lepidopsetta polyxystra* |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Acanthopterygii |
| Orde: | Pleuronectiformes |
| Suborde: | Pleuronectoidei |
| Familia: | Pleuronectidae |
| Subfamilia: | Pleuronectinae |
| Xénero: | *Lepidopsetta* |
| Especie: | ***L. polyxystra*** |

 |
| Nome binomial |
| *Lepidopsetta polyxystra*Orr & Matarese, 2000 |

***Lepidopsetta polyxystra*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, unha das tres que integran o xénero *Lepidopsetta*.

Como todos os peixes da familia dos pleuronéctidos, as especies deste xénero teñen o corpo aplanado, asimétrico, e cos dous ollos situados no lado pigmentado do corpo.

Taxonomía e nomenclatura
------------------------

A especie foi descrita no ano 2000 polos biólogos estadounidenses James Wilder Orr e Ann Matarese Kiernan.

Antes dese ano, *Lepidopsetta polyxystra* e *Lepidopsetta bilineata* considerábanse como unha única especie dentro do xénero *Lepidopsetta*, pero un traballo de Orr e Matarese publicado en 2000 reorganizou o xénero en tres taxa separados.

Como resultado desta reclasificación, *L. bilineata* cambiou o seu nome en inglés, denomínandose agora *"southern rock sole"* para evitar a confusión coa especie *L. polyxystra* ou *"northern rock sole"*.

Características
---------------

Trátase dun peixe mariño, demersal, que vive en fondos de area, lama e grava a profundidades de até os 700 m, aínda que comunmente se encontra entre os 19 e os 246 m. O seu hábitat natural son as augas temperadas do Pacífico norte, desde o estrecho de Puget, e Alasca (onde coincide coa especie *L. bilineata*), as illas Aleutianas e, a través do mar de Bering até as illas Kuriles e o mar de Okhotsk (onde se comparte área de dispersión con *L. mochigarei*).

Os machos poden chegar até os 69 cm de lonxitude, mentres que as femias alcanzan tan só os 49 cm. A lonxevidade máxima rexistrada para esta especie é de 18 anos.

Bioloxía
--------

### Papel no ecosistema

A especie ocupa unha moderadamente alta posición na cadea alimentaria.

#### Alimentación

A dieta de *Lepidopsetta polyxystra* consiste principalmente en organismos do zoobentos, poliquetos e anfípodos.

#### Predadores

Esta especie é depredada por mamíferos mariños e por outros peixes, incluíndo diversos tiburóns, o bacallau de Alasca (*Gadus chalcogrammus*) o bacallau do Pacífico (*Gadus macrocephalus*) e outros peixes planos, como o hipogloso do Pacífico (*Hippoglossus stenolepis*) e a limanda áspera (*Limanda aspera*).

### Reprodución

*Lepidopsetta polyxystra* alcanza a madureza reprodutiva entre os 4 e os 7 anos de idade. A desova prodúcese en inverno e principios da primavera. Os ovos son demersais e permanecen na superficie na que se depositan, A eclosión ocorre entre os 6 e os 25 días despois da posta.

Pesca comercial
---------------

*Lepidopsetta polyxystra* péscase comercialmente e forma parte importante das pescarías de arrastre no mar de Bering e no golfo de Alasca. Aínda que a súa explotación foi excesiva nos anos 1960, as poboacións recuperáronse e hoxe en día estímase que a súa biomasa no mar de Bering e as illas Aleutianas é moi alta, até dúas veces o nivel necesario para o rendemento máximo sustentábel. En 2008 a súa biomasa estimada na pescaría do golfo de Alasca era dunhas 102.303 t, en comparación coas capturas, que oscilaron desde as 453 t en 2004 e as 4.330 t en 2006.

Notas
-----

1. ↑  *Lepidopsetta polyxystra* Orr & Matarese, 2000 no WoRMS.
2. ↑  *Lepidopsetta* Gill, 1862 no WoRMS.
3. ↑  Orr, James W. & Matarese, Ann C. (2000): "Revision of the genus *Lepidopsetta* Gill, 1862 (Teleostei: Pleuronectidae) based on larval and adult morphology, with a description of a new species from the North Pacific Ocean and Bering Sea". *Fishery Bulletin* **98** (3): 539–82. Consultado o 18 de xullo de 2015.
4. 1 2 3 4  Rock Sole *Lepidopsetta bilineata* (South) and L. polyxystra (North) en Fish Watch, U. S. Seafoods Facts, NOAA.
5. ↑  O estreito de Puget (ou *Puget Sound*) é un profundo entrante do océano Pacífico siuado na costa noroccidental dos Estados Unidos, no estado de Washington.
6. 1 2 3  *Lepidopsetta polyxystra* Orr & Matarese, 2000 en FishBase.
7. ↑  Poltev, Yu. N.; Labai, V. S. & Mukhametov, I. N. (2008-08). "On the diet of the rock sole Lepidopsetta polyxystra off the eastern coast of the northern Kuril Islands and the southern extremity of Kamchatka". *Journal of Ichthyology* (en inglés) **48** (7): 505–514. ISSN 0032-9452. doi:10.1134/S0032945208070047. Consultado o 18 de xullo de 2015.

Véxase tamén
------------

### Bibliografía

* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* Orr, J. W. (2000): "Revision of the genus *Lepidopsetta* Gill, 1862 (Teleostei: Pleuronectidae) based on larval and adult morphology, with a description of a new species from the North Pacific Ocean and Bering Sea". *Fishery Bulletin* **98**: 539-582.

### Outros artigos

* Pleuronectiformes
* Pleuronéctidos
* *Lepidopsetta*
* *Lepidopsetta bilineata*

### Ligazóns externas

* *Lepidopsetta polyxystra* na EOL.
* *Lepidopsetta polyxystra* na ADW.

|  |  |
| --- | --- |
| Identificadores taxonómicos | 
* FishBase: 58882
* GBIF: 5213938
* iNaturalist: 223181
* IRMNG: 10142788
* ITIS: 616392
* IUCN: 158631806
* NCBI: 433389
* Plazi: ID
* WoRMS: 281307
* ZooBank: ID

 |